***AKTUALIZAČNÉ VZDELÁVANIE***

***Úvod***

Podľa zákona č.138/2019 Z. z. – Zákon o pedagogických zamestnancoch a odborných zamestnancoch a o zmene a doplnení niektorých zákonov sa aktualizačné vzdelávanie podľa § 57 organizuje ako schválený jednoduchý program aktualizačného vzdelávania. Program aktualizačného vzdelávania a rozsah aktualizačného vzdelávania schvaľuje riaditeľ. Škola, školské zariadenie a zariadenie sociálnej pomoci v závislosti od svojich potrieb upravuje rozsah aktualizačného vzdelávania vo vnútornom predpise.

***1. Cieľom aktualizačného vzdelávania*** je podľa potrieb zriaďovateľa, školy, školského zariadenia

*a)* udržiavanie alebo obnovovanie profesijných kompetencií potrebných na výkon pracovnej činnosti,

*b)* získanie nových vedomostí a informácií o zmenách v právnych predpisoch, výchovno-vzdelávacích programoch, pedagogickej dokumentácii a ďalšej dokumentácii alebo

*c)* získanie nových vedomostí a zručností v konkrétnej oblasti pracovnej činnosti.

***2. Poskytovateľom aktualizačného vzdelávania*** je

- škola,

- školské zariadenie.

***3. Škola, školské zariadenie  môže pri organizovaní aktualizačného vzdelávania***spolupracovať s poskytovateľom inovačného vzdelávania v oblasti, v ktorej má poskytovateľ inovačného vzdelávania oprávnenie na poskytovanie inovačného vzdelávania.

***4. Odborným garantom*** aktualizačného vzdelávania je pedagogický zamestnanec školy, školského zariadenia s druhou atestáciou alebo odborný zamestnanec školy, školského zariadenia s druhou atestáciou. Ak v škole, školskom  nie je pedagogický zamestnanec s druhou atestáciou alebo odborný zamestnanec s druhou atestáciou, odborným garantom aktualizačného vzdelávania je riaditeľ, vedúci pedagogický zamestnanec alebo vedúci odborný zamestnanec.

Odborný garant aktualizačného vzdelávania:

* + - * + rozvrhuje vzdelávacie aktivity aktualizačného vzdelávania v súlade s potrebami a možnosťami školy, školského zariadenia.
        + vedie evidenciu účasti pedagogických zamestnancov a odborných zamestnancov na aktualizačnom vzdelávaní.

***5.  Pedagogický zamestnanec alebo odborný zamestnanec*** školy, školského zariadenia vykonáva lektorskú činnosť v aktualizačnom vzdelávaní súčasne s výkonom pracovnej činnosti.

***6.  Riaditeľ na požiadanie vydá*** pedagogickému zamestnancovi alebo odbornému zamestnancovi potvrdenie o aktualizačnom vzdelávaní, ktoré obsahuje:

*a)* evidenčné číslo potvrdenia a dátum vydania potvrdenia,

*b)* titul, meno, priezvisko a rodné priezvisko pedagogického zamestnanca alebo odborného zamestnanca,

*c)* dátum a miesto narodenia pedagogického zamestnanca alebo odborného zamestnanca,

*d)* obdobie, za ktoré sa potvrdenie o aktualizačnom vzdelávaní vydáva,

*e)* rozsah aktualizačného vzdelávania v hodinách,

*f)* odtlačok pečiatky školy, školského zariadenia alebo zariadenia sociálnej pomoci a podpis riaditeľa.

***Rozsah vzdelávacieho programu***: 20 hodín.

***Forma vzdelávacieho programu:***prezenčná a dištančná.

***Spôsob ukončenia a požiadavky na ukončenie vzdelávania:***

* + - * + absolvovanie 80% hodín z celkového rozsahu vzdelávania
        + splnenie dištančných častí

***Metódy vyhodnocovania vzdelávacích aktivít:***

* + - * + získané kompetencie zdieľať na zasadnutiach MZ,
        + komparácia výkonov žiakov po aplikácii získaných kompetencií,
        + hospitačná činnosť.

PROGRAM AKTUALIZAČNÉHO VZDELÁVANIA (AV)

|  |  |  |  |  |
| --- | --- | --- | --- | --- |
| Školský rok | Názov AV | Garant AV | Lektori AV | Forma a cieľ AV |
| 2023/2024 | Kurikulum a práca so ŠVVP Žiakmi | Mgr. Tomovčíková | Mgr. Sekeráková | Forma AV:  prezenčná forma: 20 h.  **Hlavný cieľ:**   * + - * + - aktualizovať, prehĺbiť a rozšíriť kompetencie učiteľov na 1. a 2. stupni ZŠ pri transformovaní kurikulárnych zmien do vyučovacieho procesu   - získať informácie súvisiace s pripravovanými zmenami v kurikule základného vzdelávania |
|  |  |  |  |  |